
ประกาศโรงเรียนตาดทองพิทยาคม
เรื่อง  มาตรการป้องกันการรับสินบน
*********************************************
		โรงเรียนตาดทองพิทยาคม ในฐานะเป็นองค์กรที่รับผิดชอบการจัดการศึกษาให้กับเยาวชน ให้เป็นพลเมืองที่มีคุณภาพในอนาคต ได้ตระหนักถึงความสำคัญของการเตรียมการด้านการป้องกันและปราบปรามการทุจริต จึงได้กำหนดนโยบายต่อต้านการให้สินบนเพื่อป้องกันการทุจริตและประพฤติมิชอบเป็นนโยบายสำคัญ เพื่อให้การปฏิบัติงานของบุคลากรของโรงเรียนตาดทองพิทยาคม เป็นไปตามหลักธรรมาภิบาล มีความโปร่งใส ตรวจสอบได้ ปลอดจากการทุจริต โดยมีแนวทางปฏิบัติดังนี้
1. บุคลากรของโรงเรียนตาดทองพิทยาคม ต้องปฏิบัติงานตามนโยบายโดยไม่ข้องเกี่ยวกับการ
รับหรือให้สินบนไม่ว่าทางตรงหรือทางอ้อม
2. [bookmark: _Hlk45273013]บุคลากรของโรงเรียนตาดทองพิทยาคม จะต้องไม่เรียกร้องจัดหาหรือรับสินบนเพื่อประโยชน์
ส่วนตน หรือประโยชน์ของโรงเรียนตาดทองพิทยาคม หรือประโยชน์ของผู้ที่เกี่ยวข้องกับโรงเรียนตาดทองพิทยาคมหรือประโยชน์ของผู้ที่เกี่ยวข้องกับตนไม่ว่าจะเป็นคนในครอบครัว เพื่อนหรือผู้ที่มีส่วนเกี่ยวข้องในลักษณะอื่นใด
3. บุคลากรของโรงเรียนตาดทองพิทยาคม จะต้องไม่เสนอว่าจะทำให้ หรือสัญญาว่าจะทำให้ 
หรือรับสินบนจากเจ้าหน้าที่ภาคเอกชนหรือบุคคลอื่นใด โดยมีจุดประสงค์เพื่อชักจูงให้กระทำการ ไม่กระทำการ หรือประวิงการกระทำ อันมิชอบด้วยหน้าที่และกฎหมาย
4. เมื่อผู้ใดพบเห็นการกระทำที่เข้าข่ายเป็นการรับหรือให้สินบนจะต้องรายงานผู้บังคับบัญชา
หรือตามช่องทางการรับเรื่องร้องเรียนที่อยู่ในความรับผิดชอบของฝ่ายยริหารงานบุคคล
5. โรงเรียนตาดทองพิทยาคม คำนึงถึงความเป็นธรรมและปกป้อง เจ้าหน้าที่ที่ปฏิเสธการรับ
หรือให้สินบน โดยจะไม่ดำเนินการด้านลบต่อเจ้าหน้าที่ผู้นั้น
6. สำหรับการจัดซื้อจัดจ้างห้ามมิให้มีการรับหรือให้สินบนในการจัดซื้อจัดจ้างทุกชนิด การ
ดำเนินการต้องเป็นไปด้วยความโปร่งใส ตรวจสอบได้ อยู่ภายใต้กฎหมายและกฎระเบียบที่เกี่ยวข้อง
7. การดำเนินการใด ๆ ตามนโยบายนี้  ให้ใช้แนวทางปฏิบัติตามที่กำหนดไว้ ตลอดจนแนว
ปฏิบัติอื่นใดที่โรงเรียนตาดทองพิทยาคม เห็นสมควรกำหนดในภายหลัง เพื่อให้เป็นไปตามนโยบายนี้อีก

